**KOSTALDEA**

Kostaldea dut maite

bertan bizi ez arren,

edozer egiten dut

bertan egotearren.

Hura da ni benetan

alaitzen nauena,

ta beti nire baitan

finko egongo dena.

Gugan duen eragina

zaila da azaltzen,

gutxi batzuk baikara

dugunok ulertzen.

Gehien bat olatuak

ditut nik gustoko,

haiekin jolastea

polita da oso.

Asko saiatu behar

horiek hartzeko,

aldiz egokiena da

denbora asetzeko.

Olatuak baitira

bizitza bezala,

beti tinko jarraitu

aurrera segi ahala.

Doinua: Maritxu nora zoaz.